ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ της 1ης Μαρτίου 2012 για την εκλογή του Προέδρου του Ευρωπαϊκού Συμβουλίου (2012/151/ΕΕ) ΤΟ ΕΥΡΩΠΑΪΚΟ ΣΥΜΒΟΥΛΙΟ Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 15 παράγραφος 5, Εκτιμώντας τα ακόλουθα: (1) Την 1η Δεκεμβρίου 2009, με την απόφαση 2009/879/ΕΕ του Ευρωπαϊκού Συμβουλίου (1), ο κ. Herman VAN ROMPUY εξελέγη πρόεδρος του Ευρωπαϊκού Συμβουλίου για την περίοδο από την 1η Δεκεμβρίου 2009 μέχρι τις 31 Μαΐου 2012. (2) Σύμφωνα με τη Συνθήκη, η θητεία του Προέδρου του Ευρωπαϊκού Συμβουλίου είναι άπαξ ανανεώσιμη, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Herman VAN ROMPUY επανεκλέγεται πρόεδρος του Ευρωπαϊκού Συμβουλίου για την περίοδο από την 1η Ιουνίου 2012 μέχρι τις 30 Νοεμβρίου 2014. Άρθρο 2 Η παρούσα απόφαση κοινοποιείται στον κ. Herman VAN ROMPUY από τον Γενικό Γραμματέα του Συμβουλίου. Δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 1 Μαρτίου 2012.

[Source: multi_eurlex | Tokens: 868]